laion/Wikipedia-Exotic huggingface dataset:
אגרטלה

אגרטלה (בהינדי: अगरतला) היא בירת טריפורה אשר בצפון-מזרח הודו, אשר יחד עם עוד שבע מדינות, מופרדות מהודו על ידי בנגלדש ובהוטן, ומקושרות במעבר יבשתי צר. האוכלוסייה המשוערת של אגרטלה הייתה 522,613 בשנת 2015 לאחר ההתרחבות העירונית (189,327 במפקד 2001). העיר אגרטלה הוקמה בתקופת שלטונו של מהראג'ה ביר צ'נדרה מניקיה (1862–1896) באזור של 3 מיילים רבועים (8 קמ"ר) עם אוכלוסייה של 875 בלבד על ידי הכרזה מלכותית בסוף 1871. A.W.S. פאוור, הסוכן הפוליטי הבריטי הראשון של טיפרה, מונה גם כראש עיריית אגרטלה בשנת 1872 ומילא את תפקידו עד 1873. העירייה ממוקמת במעבר קו הרוחב N 23 - 50 'ואורך רוחב E 91-17' 3 ק"מ 2. שטח באותה תקופה. ביר ביקראם קישור דבברמן נקרא מייסד העיר המתוכננת אגרטלה. הוא יצא לסיבוב הופעות בבריטניה ואחרי שחזר לממלכתו החליט להפוך את אגרטלה לעיר מודרנית. וכך, במהלך שנות הארבעים העיר התארגנה מחדש באופן מתוכנן עם כבישים חדשים ובניין שוק. משנת 1901 עד 1971 העיר נותרה בהתקדמות פיתוח זניחה עם שטח שיפוט של 8 ק"מ בלבד, אך משנת 1981 אגרטלה החלה להתרחב ולהגדיל את קישוריותה בשדות שונים יחד עם אזור העיר שלה עם 58.84 קמ"ר, אגרטלה גדולה יותר מתוכננת משנת 2011 עם תוספת של 92 קמ"ר. לאגרטלה הייתה היסטוריה מסוג אחר מהתקופות הקדומות של הימים האפיים, מכיוון שהיא הייתה מדינה נסיכתית והייתה קשורה לבנגלדש. אמנם חברת מזרח הודו לא הגיעה לבירת הנסיכות של המדינה, אך הם תמיד נשארו במצב מסוים בלכידת ושלטון. חברת הודו המזרחית קבעה את בסיסה של צפון הודו הצפונית במחוז אסאם עם שילונג כבירתה. חתן פרס נובל לספרות (1913) רבינדרנת טאגור ביקר בעיר לא פעם ובנה גם בית שעדיין קיים. הספר ההיסטורי רג'מלה מכיל אירועים וסיפורים היסטוריים של אגרטלה. מדיה וקבצים בנושא אגרטלה בוויקישיתוף אגרטלה, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
ג'אמו וקשמיר (טריטוריית איחוד)

ג'אמו וקשמיר הוא אזור המנוהל על ידי הודו, מאז 31 באוקטובר 2019, כטריטוריית איחוד, וכולל את חלקו הדרומי של אזור חבל קשמיר המהווה סלע מחלוקת בין הודו ופקיסטן מאז הקמתן בשנת 1947, ובין הודו וסין מאז 1962. ג'אמו וקשמיר מופרד בקו השליטה מהאזורים שבשליטת פקיסטן, אזאד קשמיר במערב וגילגיט-בלטיסטן בצפון. האזור שוכן מצפון למדינות הודו הימאצ'ל פרדש ופנג'אב ומערבית לטריטוריית האיחוד לדאק, שהייתה חלק ממדינת ג'אמו וקשמיר עד פיצולה בשנת 2019. למדינת ג'אמו וקשמיר הוענק מעמד מיוחד בסעיף 370 בחוקת הודו. בניגוד למדינות אחרות בהודו, לג'אמו וקשמיר הייתה חוקה, דגל ואוטונומיה ניהולית משלה. אזרחים הודים ממדינות אחרות לא הורשו לרכוש אדמות או רכוש בג'אמו ובקשמיר. לג'אמו וקשמיר היו שלושה אזורים נבדלים: אזור ג'אמו ההינדי, רוב עמק קשמיר המוסלמי ולדאק הבודהיסטי. אי שקט ואלימות נמשכו בעמק קשמיר, ובעקבות בחירות ממלכתיות שנויות במחלוקת בשנת 1987, נמשכה התקוממות במחאה על אוטונומיה וזכויות. מפלגת העם ההודית עלתה לשלטון בבחירות הכלליות להודו בשנת 2014 וחמש שנים לאחר מכן כללה במניפסט הבחירות לשנת 2019 את ביטול המעמד המיוחד שהוענק למדינה בסעיף 370 לחוקת הודו, על מנת להביא את ג'אמו וקשמיר למעמד שווה עם מדינות אחרות. בסעיף 370 נקבע כי נשיא הודו יוכל לשנות את תחולת הסעיף. ב-5 באוגוסט 2019 חתם נשיא הודו ראם נאת' קובינד על צו נשיאותי שתיקן את הסעיף כשהוא קובע כי האספה המחוקקת של ג'אמו וקשמיר תחליף את מקומה של הוועדה החוקתית שנועדה לקום במדינה. במקביל אישרו שני בתי הפרלמנט ההודי, הלוק סבהה והרג'יה סבהה, החלטה לארגן מחדש את המדינה, שתחלק את המדינה לשתי טריטוריות איחוד, ג'אמו וקשמיר ולדאק. הארגון מחדש נכנס לתוקף החל מה-31 באוקטובר 2019. בניגוד למדינות, שיש להן ממשלות משלהן, טריטוריות האיחוד נשלטות על ידי ממשלת הודו באופן ישיר. בינואר 2022 במקדש הינדואיסטי בעקבות הצפיפות ומהומות נהרגו 12 מתפללים. בדצמבר 2023 פסק בית המשפט העליון של הודו בעתירות שהועלו נגד ביטול סעיף 370 לחוקת הודו, וקבע כי הביטול חוקי אך הורה לערוך בחירות לאספה המחוקקת של ג'אמו וקשמיר עד ספטמבר 2024 ולהשיב לטריטוריה מעמד של מדינה בעתיד. ביוני 2024 התרחשה מתקפת ריאסי במהלכה נרצחו מספר אנשים. מדיה וקבצים בנושא ג'אמו וקשמיר בוויקישיתוף How Kashmir changed on August 5, India Today, ‏6 באוגוסט 2019 Hold Jammu and Kashmir polls by Sept 2024, restore statehood soon: Supreme Court, India Today, ‏11 בדצמבר 2023
נמל התעופה החדש מרכז פולין

נמל התעופה המרכזי "סולידריות" (בפולנית: Centralny Port Komunikacyjny "Solidarność") הוא מגה פרויקט של ממשלת פולין לבניית נמל תעופה חדש מהיסוד שיהיה ממוקם כ-40 ק"מ מורשה ויחליף את נמל התעופה פרדריק שופן. פתיחתו של נמל התעופה מתוכננת לשנת 2027. בתחילה יהיו לנמל התעופה שני מסלולי המראה ולאחר מכן ארבעה. כמו כן לנמל התעופה תהיה קיבולת של 40 מיליון נוסעים בתחילה, עם אופציה לעד 100 מיליון. בסמוך לנמל התעופה תיבנה תחנת רכבת כאשר נסיעה לורשאבה צנטראלנה תיארך כ-15 דקות ונסיעה לתחנת הרכבת לודז' פבריצ'נה תיארך כ-25 דקות. דיונים בצורך להקמת נמל תעופה חדש שיחליף את נמל שופן עלו בתחילת שנות ה-2000. ב-12 במאי 2005, רשות התעופה של פולין חתמה על חוזה עם החברה הספרדית Ineco-Sener לחקירת היתכנות של הקמת נמל תעופה ראשי חדש. מאז עלייתה לשלטון של מפלגת חוק וצדק, גברו הקריאות להקמתו של נמל תעופה חדש. במסמך הממשלתי "אסטרטגיית פיתוח תשתית התחבורה לשנים 2010-2013" צוין הצורך בנמל תעופה ראשי חדש. בנובמבר 2017 אושרה לראשונה תוכנית ממשלתית בנידון. נמל התעופה יהיה ממוקם כ-40 ק"מ מערבית לורשה, בסמוך לכפר סטניסלאבוב המהווה חלק מגמינת באראנוב שבמחוז גרודז'יסק בפרובינציית מזוביה. מדיה וקבצים בנושא נמל התעופה החדש מרכז פולין בוויקישיתוף אתר האינטרנט הרשמי של נמל התעופה החדש מרכז פולין נמל התעופה החדש מרכז פולין, ברשת החברתית אקס (טוויטר) נמל התעופה החדש מרכז פולין, ברשת החברתית אינסטגרם נמל התעופה החדש מרכז פולין, ברשת החברתית טיקטוק נמל התעופה החדש מרכז פולין, סרטונים בערוץ היוטיוב
יחסי נאורו–רוסיה

יחסי נאורו–רוסיה הם היחסים הדו-צדדיים בין נאורו לרוסיה. רוסיה מיוצגת בנאורו דרך שגרירותה בקנברה, אוסטרליה. המאפיה הרוסית השתמשה בבנקים של נאורו להלבנת הון במהלך שנות התשעים; בבנקים של נאורו הוחזקו כ-70 מיליארד דולר בבעלות גורמים מהמאפיה הרוסית. סכום זה היה שווה לפי 700 מהתפוקה השנתית במדינה. הכסף הועבר מהבנקים הרוסים לחשבונות של בנקים בנאורו, בעיקר כדי להתחמק ממסים כמקלט מס. תפקידה של נאורו בהלבנת הון רוסית משך תשומת לב ברחבי העולם, במיוחד לאחר פיגועי 11 בספטמבר בשנת 2001, אז גברה הדאגה למימון הטרור. הוושינגטון פוסט דיווח כי: "הרשויות הבינלאומיות אומרות כי נאורו מעניקה יותר ויותר כיסוי לפשע המאורגן הרוסי" וציטט בכיר בממשלת ארצות הברית: הבנק המרכזי של רוסיה הגיע אלינו ואישר כי כמויות גדולות של הון רוסי זורמות אל נאורו ומחוצה לה, וזה עורר חששות מצידם ומצדנו, ואכן זה בהחלט העלה חשד. בשנת 2000, נשיא נאורו, רנה האריס, הגיב לטענות על תנועות כסף לא חוקיות באומרו "נאורו לא סובלת פעילות פלילית במערכת הפיננסית שלה". בשנת 2009 הפכה נאורו למדינה הרביעית שהכירה בעצמאותן של רפובליקות אבחזיה ודרום אוסטיה, שהיו חלק מגאורגיה. על פי הדיווחים, רוסיה נותנת לנאורו בתמורה סיוע הומניטרי בסך 50 מיליון דולר. היחסים הדו-צדדיים של נאורו עם מוסקבה התחזקו עוד יותר לאחר שנאורו הכירה באבחזיה ב-15 בדצמבר 2009 ובדרום אוסטיה למחרת. שר החוץ של נאורו, קרן קקה, הצהיר: "אני מקווה שמדינות אחרות ילכו בעקבות הדוגמה שלנו ויכירו גם הן בעצמאות אבחזיה". הנושא טופל בישיבת החורף של הפרלמנט. פקידים רוסים ביקרו בנאורו במרץ 2010, כדי לדון בהקצאת "מענק הסיוע הענק" שרוסיה תספק למדינה הקטנה. מדיה וקבצים בנושא יחסי נאורו–רוסיה בוויקישיתוף Pacific nation Nauru on brink of collapse The Age, 18 April 2004 "Nauru said to wash Mafia money". Television New Zealand. 6 בדצמבר 2001. נבדק ב-27 באוקטובר 2011. {{cite news}}: (עזרה) Henley, Jon (2001-06-23). "Pacific atoll paradise for mafia loot". The Guardian. London. נבדק ב-2010-05-20. "Tiny Island Shelters Huge Cash Flows". The Washington Post. 1999-10-28. נבדק ב-2010-05-20. "Tiny Pacific Island Is Facing Money-Laundering Sanctions". The New York Times. 2001-12-06. נבדק ב-2010-05-20. "Sinister shell game on Nauru hides a cast of global villains". The Sydney Morning Herald. 2003-04-12. "Nauru: Russian paper discusses laundering Russian mafia money". Newsbank. 15 בפברואר 2000. {{cite news}}: (עזרה) Harding, Luke (14 בדצמבר 2009). "Tiny Nauru struts world stage by recognizing breakaway republics". London: The Guardian. נבדק ב-14 בדצמבר 2009. {{cite news}}: (עזרה) "Russian government officials to visit Nauru for aid grant talks". Radio New Zealand International. 10 בפברואר 2010. נבדק ב-27 באוקטובר 2011. {{cite news}}: (עזרה)
ברנדן פטריקס

ברנדן פטריקס (באנגלית: Brendan Patricks; נולד ב-3 בדצמבר 1984) הוא שחקן וקוסם בריטי. הוא ידוע מהופעתו בתפקיד אוולין נאפייר בסדרת הדרמה "אחוזת דאונטון". פטריקס למד באוניברסיטת האל, ואחר כך למד באקדמיה למוזיקה ולאמנויות הדרמה של לונדון. בנוסף להיותו שחקן, הוא מופיע כקוסם במופע משותף עם הקומיקאי ניק מוחמד. אחרי שסיים את לימודיו בבית הספר למשחק החל להופיע בתיאטרון. תפקידו הראשון על המסך היה בסרט הטלוויזיה "The Curse of King Tut's Tomb". אתר האינטרנט הרשמי של ברנדן פטריקס ברנדן פטריקס, במסד הנתונים הקולנועיים IMDb (באנגלית) "Brendan Patricks: Learn Your Lines + Leave Some Things to Chance | San Francisco Bay Area | Photographer for Newborns, Families, and Kids | Sarah Sloboda". sarahsloboda.com (באנגלית). נבדק ב-2017-05-29. Nick Mohammed & Brendan Patricks
מדף הקרח באך

מדף הקרח באך (באנגלית: Bach Ice Shelf) הוא מדף קרח לחופו הדרומי של האי אלכסנדר שבאנטארקטיקה. צורתו של מדף הקרח לא סדירה, ואורכו 72 קילומטרים. המדף מכסה את המפרץ שבין נקודת ברליוז ונקודת רוסיני, שבדרום האי אלכסנדר. מדף הקרח גובל בחוף הדרומי של חצי האי בטהובן, וכן הוא מכסה בקרח את המפרצונים שבחצי האי - ובהם מפרצון ובר ומפרצון בוקריני. כמו כן, מדף הקרח גובל בחוף הצפוני של חצי האי מונטוורדי. בשנת 1947 היה 4,798 קמ"ר; נכון לשנת 2009 שטחו הוא כ-4,487 קמ"ר - הפרש של 311 קמ"ר, היינו, לפי מחקר משנת 2009 מדף הקרח באך לא נסוג על אף התחממות כדור הארץ (והוא אחד מחמישה מדפי קרח שלא נסוגו); ואולם, לאור נסיגת מדף הקרח וילקינס, כנראה גם מדף הקרח באך מצוי בסכנת נסיגה. המפרץ עליו מצוי מדף הקרח הופיע לראשונה במפה של השירות האנטארקטי של ארצות הברית, אשר חקר את חלקו הדרומי של האי אלכסנדר באמצעות סקרים על הקרקע, ומהאוויר, בשנת 1940. המדף מופה מחדש בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. המדף צולם על ידי לוויני לנדסט של ארצות הברית בפברואר 1975. שמו של מדף הקרח ניתן לו על ידי הוועדה המייעצת לשמות אנטארקטיים של בריטניה. מדף הקרח נקרא על שמו של המלחין הגרמני יוהאן סבסטיאן באך; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • A. J. Cook and D. G. Vaughan, Overview of areal changes of the ice shelves on the Antarctic Peninsula over the past 50 years, The Cryosphere Discuss., 3, 579–630, 2009 www.the-cryosphere-discuss.net/3/579/2009/ • M. P. Schodlok, D. Menemenlis, E. J. Rignot, Ice shelf basal melt rates around Antarctica from simulations and observations, https://doi.org/10.1002/2015JC011117 • Laurie Padman, Daniel P. Costa, Michael S. Dinniman, Helen A. Fricker, Michael E. Goebel, Luis A. Huckstadt, Angelika Humbert, Ian Joughin, Jan T. M. Lenaerts, Stefan R. M. Ligtenberg, Ted Scambos Michiel R. van den Broeke, Oceanic controls on the mass balance of Wilkins Ice Shelf, Antarctica, https://doi.org/10.1029/2011JC007301 • C S M Doake, H F J Corr, A Jenkins, K W Nicholls and C Stewart, Interpretation of polarimetric ice penetrating radar data over Antarctic ice shelves, FRISP Report No. 14 (2003) מדף הקרח באך באתר הסקר הגאולוגי של ארצות הברית מדף הקרח באך באתר הגאזט האנטארקטי של ממשלת אוסטרליה מדף הקרח באך באתר הגאזט האנטארקטי המשווה SCAR של ממשלת אוסטרליה בלוג המתאר ביקור באזור אתר ה-BBC מידע גאוגרפי והיסטורי ראו ב"לקריאה נוספת", במאמר: "Overview of areal changes of the ice shelves on the Antarctic Peninsula over the past 50 years", בעמ' 614 ראו ב"לקריאה נוספת", במאמר: "Overview of areal changes of the ice shelves on the Antarctic Peninsula over the past 50 years", בעמ' 593 ראו ב"לקריאה נוספת", במאמר: "Overview of areal changes of the ice shelves on the Antarctic Peninsula over the past 50 years", בעמ' 584 ראו ב"לקריאה נוספת", במאמר: "Overview of areal changes of the ice shelves on the Antarctic Peninsula over the past 50 years", בעמ' 594 לפי מקור אחר המיפוי מחדש בוצע בשנת 1959 מידע היסטורי על מתן שמות אתרים באזור
סוס סקוט

סוס סקוט (שם מדעי: Equus scotti) הוא מין של סוס פרהיסטורי אשר חי במהלך הפליוקן עד ההולוקן שלפני 4.5 מיליון שנה עד לפני 9,000 שנה מזמננו ונכחד עם אחרוני החיות הענק של אמריקה עם הגעת ראשוני האנשים ליבשת, מאחרוני הסוסים שחיו ביבשת עד הגעת הקונקיסטאדורים הספרדים במאה ה-16. המאובנים של סוס זה התגלו באמריקה הצפונית בחפירות בטקסס ובדרום קליפורניה, בשטח הפארק המדינתי המדברי אנזה-בורגו (אנ') שבמדבר קולורדו, חלק ממדבר סונורה, ותוארו בידי החוקר ג'יימס ויליאמס גידלי (אנ') ב-1900. הוא קרא לסוס על שם החוקר ויליאם ברימן סקוט (אנ'). במקור חלק מהממצאים שויכו לסוס מהמין Equus bautistensis, אך שם זה הפך לנרדף למין זה. כמה ממצאים שלו התגלו גם בצ'ילה, כך שהוא חי גם באמריקה הדרומית. סוס זה התקיים במשך הפליוקן והפליסטוקן בערבות אמריקה והוא כנראה התפתח מאבות דמויי-זברה שהגיעו מאירואסיה דרך הגשר היבשתי של ברינגיה. בצורתו הוא דמה לסוס המודרני והגיע לגובה 130–140 סנטימטרים בכתפיים ולמשקל 180 עד 270 קילוגרם בממוצע. סוס זה היה מפותח ויכל לנוע במהירות כדי לברוח מהטורפים הרבים שחיו בסביבתו. עם זאת האדם היה חזק יותר והוא הכחיד אותו לבסוף. מדיה וקבצים בנושא סוס סקוט בוויקישיתוף סוס סקוט, באתר NCBI (באנגלית) סוס סקוט, באתר האנציקלופדיה של החיים (באנגלית) סוס סקוט, באתר GBIF (באנגלית) C. Michael Hogan (2008) Pali Aike, The Megalithic Portal, ed. A. Burnham Eric Scott (1999) The Equus (Plesippus) - Equus scotti transition in western North America, Journal of Vertebrate Paleontology 19(3): 74-A
פלאוטרגוס

פלאוטרגוס (שם מדעי: Palaeotragus; מילולית: "עז עתיקה") הוא סוג של יונק נכחד ממשפחת הג'ירפיים שחי באפריקה ואירואסיה בתקופת המיוקן. סוג קדום זה היה נמוך בהרבה מהג'ירפה המודרנית והיה בעל מראה של אוקפי, אך היה בעל קרניים על מצחו. הוא הוגדר בשנת 1961 מממצאים מפיקרמי (אנ'), יוון בידי ז'אן אלבר גודרי (אנ'). אורכו של הפלאוטרגוס הגיע ל-4 מטרים והוא הגיע לגובה 1.8 מטר אצל המין הקטן ביותר, Palaeotragus germaini, שהיה הקדום מכולם והיה חסר קרניים, אך המין Palaeotragus germaini הגיע לגובה 3 מטרים, והוא נשא על מצחו קרני-ג'ירפים בולטות שהיו בעלות חלל עבה יחסית והזכירו מעט קרני אייל קורא. משקל היצור הגיע עד 650 קילוגרם. הוא היה בעל גולגולת גבוהה עם חוטם משופע ושיניים טוחנות בעלות חריצים. מבנה זה התאים ללעיסת עלים רכים יחסית. ייתכן שהייתה לו גם לשון ארוכה לתפיסת העלים. לפי מבנה הרגל החזקה וכפות רגליו הותאמו לפיזור משקלו ביעילות, הוא היה יכול לנוע במהירות במישורים המלאים בטורפים. הפלאוטרגוס נמצא בכמה ממצאים ליד ג'ירפיים דומים מאוד. כיום נכללים בסוג 6 מינים, אך כמה חוקרים רואים בכמה מהם מינים פרפילטים שאולי שייכים לסוגים נוספים במשפחה. מדיה וקבצים בנושא פלאוטרגוס בוויקישיתוף פלאוטרגוס, באתר GBIF (באנגלית)
שאנסיתריום

ג'ירף איילי (שם מדעי: Shansitherium; מילולית: "הבהמה של שאנשי") הוא סוג של יונק נכחד ממשפחת הג'ירפיים, קרובם של השיוותריום, הפלאוטרגוס והסאמותריום, שחי בסוף תקופת המיוקן במרכז אסיה. המאובנים שלו התגלו בידי פלאונטולוגים סינים במחוז שאנשי שבסין, והוגדרו ב-1926. בסוג זה נכללו 3 מינים: Shansitherium fuguensis,‏ Shansitherium tafeli ו-Shansitherium quadricornis. השאנסיתריום היה ג'ירף קצר-צוואר שדמה מעט לאוקפי, והיה בעל גולגולת עבה ומעליה בלטו קרניים דומות לקרני אייל קורא מודרני, זוג קרניים עבות ולפניהן זוג קרניים קטנות יותר שהיו ישרות ודקיקות כשאולי הייתה ביניהן רעמת שיער כמו אצל הג'ירף המודרני. ככל הנראה הן שימשו למלחמה בין יריבים על נקבות וטריטוריה. הוא היה בעל צוואר קצר ורגליים חזקות וחי במישורים של סין הקדומה. אורכו הגיע ל-4.5 מטרים, גובהו ל-2.3 מטרים ומשקלו הגיע ל-250 עד 600 קילוגרם בממוצע. מדיה וקבצים בנושא שאנסיתריום בוויקישיתוף
יחסי ג'יבוטי–רוסיה

יחסי רוסיה–ג'יבוטי הם היחסים הדו-צדדיים והדיפלומטיים בין רוסיה לבין ג'יבוטי. היחסים הדיפלומטיים בין ברית המועצות לג'יבוטי כוננו ב-3 באפריל 1978. בינואר 1992 הכירה ממשלת ג'יבוטי בפדרציה הרוסית כיורשת של ברית המועצות. שתי המדינות חתמו על הסכם לשירותי אוויר (1982), על הסכם שיתוף פעולה במידע (1987), על הסכם סחר (1990) ועל הסכם שיתוף פעולה תרבותי ומדעי (1995). במוסדות חינוך של ברית המועצות ורוסיה התחנכו יותר מ-50 אזרחי ג'יבוטי. רוסיה סיפקה שוב ושוב סיוע הומניטרי לג'יבוטי בקשר לאסונות טבע. מדיה וקבצים בנושא יחסי ג'יבוטי–רוסיה בוויקישיתוף
עולם מגניב

עולם מגניב (באנגלית: Cool World) הוא סרט הנפשה/לייב אקשן אמריקאי שיצא ב-1992. את הסרט ביים ראלף באקשי. בשנת 1945 בלאס וגאס, חייל ממלחמת העולם השנייה בשם פרנק האריס חוזר אל אמו ומזמין אותה לטיול באופנוע. אולם שניהם היו מעורבים בתאונת דרכים, אמו של פרנק נהרגה ופרנק עבר אל עולם מצויר בשם "עולם מגניב". בשנת 1992, צייר ההנפשה ג'ק דיבס נמצא בבית סוהר עקב רצח מישהו ששכב עם אשתו. בזמן שג'ק מרצה את עונשו, יש לו חזיונות על העולם המגניב ועל הפאם פאטאל הולי ווד, אשר קוראת לו דרך הציור. במהלך תקופת מאסרו יוצר ג'ק סדרת ספרי קומיקס המבוססים על החזיונות שלו. בינתיים, פרנק נהיה בלש בעולם המגניב ופקח עין על הולי כדי לוודא ששני העולמות יישארו באיזון ולא ישתלבו ביניהם. זמן קצר לאחר שהשתחרר מהכלא, ג'ק עבר אל העולם המגניב והוברח אל המועדון בידי הולי. פרנק התעמת עם ג'ק והסביר לו שהעט שיש לו בכיס הוא כלי נשק מסוכן בעולם המגניב. הוא גם הסביר לג'ק שהעולם המגניב היה קיים עוד לפני שג'ק יצר את הקומיקס, והזהיר אותו שמעשים מגונים בין "נוידים" (בני האדם בעולם האמיתי) ו"דודלים" (דמויות מצוירות בעולם המגניב) אסורים בהחלט, וזה עלול להיווצר קרע בין שני הממדים. למרות זאת, פרנק התאהב בלונט הדודלית, אבל הגביל את עצמו. הולי, שרוצה לחיות בעולם האמיתי, פיתתה את ג'ק ורצתה לשכב איתו. הולי הפכה לבת אנוש וגנבה את העט של ג'ק, באמצעותו היא שאבה את ניילס, שותפו של פרנק. ג'ק והולי עזבו אל העולם האמיתי, שם הולי מוצאת את עצמה מתנסה אל התרגשות חדשה. למרות הקרע בין הממדים, ג'ק והולי נרעדים בין המצבים שלהם. כאשר הרהרו במצב, הולי מספרת לג'ק על "מחט הכוח", ממצא אשר מונח על הגג של הקזינו בלאס וגאס בידי דודל אשר חצה אל העולם האמיתי, והודתה שרצתה להיות בת אנוש לתמיד. המחט יכול גם לשחרר את התושבים של העולם המגניב אל העולם האמיתי, ולהפוך את הנוידים לדודלים. כאשר ג'ק הפגין ספקנות ברעיון, הולי זנחה את ג'ק על מנת לחפש את המחט בעצמה. פרנק לומד ממה שהולך לקרות ויוצא אל העולם האמיתי, שם הוא מצטרף אל ג'ק כדי לעצור את הולי. הם הגיעו אל הקזינו וטפסו אל הגג, שם הולי הורגת את פרנק שהיא העיפה אותו מהבניין ותופסת את המחט. הנוידים החלו להפוך לדודלים, ודודלים נוספים פרצו אל העולם האמיתי. המחט הפך את ג'ק לגיבור-על, אשר מביס את הדודלים ומחזיר את המחט למקומו המדויק, וזה החזיר את האיזון בין שני העולמות. כל הדודלים, כולל הולי וג'ק, חזרו אל העולם המגניב. ניילס החופשי הביא את גופתו של פרנק אל העולם המגניב, שם לונט ראתה אותו ובכתה במחשבה שהוא מת. פרנק קם לתחייה בתור דודל (מכיוון שדודלית הרגה אותו) ולונט וניילס שמחו. פרנק ולונט החלו להיות בקשר רציני והתאהבו זה בזו, בעוד הולי תקועה בחוברת הקומיקס עם ג'ק הדודל. גבריאל ביירן - ג'ק דיבס, יוצר קומיקס אשר אחראי ליצירת העולם המגניב. בראד פיט - הבלש פרנק האריס, בלש אמיתי אשר עובד במשטרת העולם המגניב. פיט גילם את פרנק גם בגרסה המצוירת שלו. קים בייסינגר - הולי ווד, פאם פאטאל מצוירת אשר רוצה להיות בעולם האמיתי. בייסינגר גילמה את הדמות גם בגרסת הלייב-אקשן שלה. צ'רלי אדלר - ניילס, עכביש מצויר ושותף של פרנק. סנדי מיילו - לונט "עולם מגניב", במסד הנתונים הקולנועיים IMDb (באנגלית) "עולם מגניב", באתר נטפליקס "עולם מגניב", באתר AllMovie (באנגלית) "עולם מגניב", באתר Rotten Tomatoes (באנגלית) "עולם מגניב", באתר Box Office Mojo (באנגלית) "עולם מגניב", באתר Metacritic (באנגלית) "עולם מגניב", במסד הנתונים הקולנועיים KinoPoisk (ברוסית)
חנקן לודוויקיאנוס

חנקן לודוויקיאנוס הידוע בשמו העממי "בוטצ'רבירד" - "עוף שוחט" (שם מדעי: Lanius ludovicianus) הוא מין ציפור קטנה ממשפחת החנקניים המצויה באמריקה הצפונית: בדרום קנדה, בארצות הברית ובמקסיקו באזורים חמים ויבשים כמו מדבריות כשכמה תת-מינים חיים באיים ליד קליפורניה. לעיתים הוא עף צפונה או מזרחה יותר. חנקן זה הוא קרובם של חנקן בוריאלי (אנ') ושל החנקן הגדול, שבעבר נחשב לתת-מין שלו אך הופרד. החנקן מגיע לאורך של 18–22 סנטימטרים ולמשקל של 45–60 גרם בממוצע. נוצותיו אפורות-שחורות, בייחוד קצות הכנפיים והזנב והבטן והחזה לבנים. הראש גדול עם לחיים שחורות, סנטר לבן ו"כיפה" אפורה, והמקור שחור ובעל קצה מעוקל. לחנקנים אין הבדלים גדולים בין הזכרים לנקבות, אך מחקרים מראים ששני הזוויגים בעלי גוונים וגודל שונה. החנקן הוא ציפור טורפת הניזונה ממיני חיות קטנות באזורי המדבר והערבות של אמריקה. בין השאר הוא ניזון מחרקים שונים כמו חגבאים, חיפושיות, עכבישאים, דו-חיים, לטאות קטנות ועכברים וכן ציפורים קטנות אחרות. הוא מחכה לטרף מנקודת תצפית וממנה מנמיך עוף עד הטרף. מאחר שהוא קטן מאוד ובעל טפרים חלשות הוא משתמש בקוצי קקטוסים או ענפים קוצניים ועליהם משחיל את הטרף ואז קורע אותו לפיסות. הוא גם משתמש בקוצים כדי לשמר את הטרף כמזווה לצאצאיו. בנוסף הוא נצפה חומס טרף לעופות אחרים, אפילו לעופות דורסים קטנים. זוג החנקנים מקנן על קקטוסים או עצים, והקן מכוסה בעשב או בשיער שבני הזוג מוצאים. הנקבה מטילה 4 עד 8 ביצים שמהן בוקעים אפרוחים כעבור 16 יום. Lanius ludovicianus excubitorides Lanius ludovicianus migrans Lanius ludovicianus ludovicianus Lanius ludovicianus anthonyi Lanius ludovicianus mearnsi Lanius ludovicianus grinnelli Lanius ludovicianus mexicanus חנקן לודוויקיאנוס, באתר ITIS (באנגלית) חנקן לודוויקיאנוס, באתר NCBI (באנגלית) חנקן לודוויקיאנוס, באתר Animal Diversity Web (באנגלית) חנקן לודוויקיאנוס, בבסיס הנתונים ARKive (באנגלית) חנקן לודוויקיאנוס, באתר האנציקלופדיה של החיים (באנגלית) חנקן לודוויקיאנוס, באתר Internet Bird Collection (באנגלית) חנקן לודוויקיאנוס, באתר GBIF (באנגלית) חנקן לודוויקיאנוס באתר הרשימה האדומה של IUCN
לואיזה תוניסיה

לואיזה תוניסיה (בערבית: لويزا تونسية; בצרפתית: Louisa la Tunisienne; משמעות הכינוי: "לואיזה התוניסאית", נולדה: לואיזה סעדון; 1905 תוניס – 1966) הייתה זמרת יהודייה-תוניסאית בעלת קריירה עשירה, אשר הקליטה בחברות כמו גרמופון, קולומביה, פוליפון, פרפקטפון ביידפון, פסיפיק ודוקרט-תומסון (אנ'). הייתה בעלת רפרטואר מגוון ביותר. היא הופיעה ברחבי צפון אפריקה וצרפת בקברטים הפופולריים ביותר לאורך כל שנות ה-30 של המאה ה-20 ואחרי המלחמה. הייתה נשואה למשורר התוניסאי זאקי קריאף. מתה באופן פתאומי בגיל 61, נסיבות מותה לא ברורות. לואיזה תוניסיה, באתר אפל מיוזיק (באנגלית) לואיזה תוניסיה, באתר ספוטיפיי לואיזה תוניסיה, באתר MusicBrainz (באנגלית) לואיזה תוניסיה, באתר Discogs (באנגלית) Louisa Tounsia – Heukm, ‏29 במרץ 2018, באתר gharamophone.com מסעוד חיון, When We Were Arabs A Jewish Family’s Forgotten History, באתר thenewpress.com La starlette Louisa Tounsia, באתר www.wepostmag.com [musique.arabe.over-blog.com/article-louisa-tounsia-118002968.html Louisa Tounsia], באתר musique.arabe.over-blog.com/, ‏ 23 במאי 2013 Louisa tounsia (1905-1966), באתר https://data.bnf.fr/ [jewishmorocco.blogspot.com/2015/12/if-you-aint-got-no-money-louisa-tounsia.html Jewish Maghrib Jukebox], באתר http://jewishmorocco.blogspot.com/, 7 בדצמבר 2015 ערך זה הוא קצרמר בנושא מוזיקאים ובנושא תוניסיה. אתם מוזמנים לתרום לוויקיפדיה ולהרחיב אותו.
מפרצון בוקריני

מפרצון בוקריני (באנגלית: Boccherini Inlet) הוא מפרצון מכוסה קרח בקצה הדרומי של חצי האי בטהובן. המפרצון מהווה את הקצה הצפוני של מדף הקרח באך, באי אלכסנדר שבאנטארקטיקה. אורכו (רוחב פתחו) של המפרצון 33 קילומטרים; ורוחבו (כניסתו אל תוך היבשת) 30 קילומטרים. המפרצון ממוקם בין כיפת בנט (שממערב למפרצון), לבין חצי האי שוסטקוביץ' (שמדרום -מזרח למפרצון). הקרחון מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של המפרצון ניתן לו על ידי הוועדה המייעצת לשמות אנטארקטיים של בריטניה. המפרצון נקרא על שמו של המלחין והצ'לן האיטלקי לואיג'י בוקריני; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. מפרצון בוקריני באתר הסקר הגאולוגי של ארצות הברית מפרץ בוקריני באתר הגאזט האנטארקטי של ממשלת אוסטרליה מפרצון בוקריני באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי לפי מקור אחר המיפוי בוצע בשנת 1959 מידע היסטורי על מתן שמות אתרים באזור
פסגת גלוק

פסגת גלוק (באנגלית: Gluck Peak) היא פסגה סלעית בחצי האי בטהובן, בדרום מערב האי אלכסנדר, שבאנטארקטיקה. גובהה של הפסגה 335 מטרים מעל פני הים; והיא ההר ה-5,387 בגובהו באנטארקטיקה. הפסגה ממוקמת בין בסיסם של כיפת בנט, וראשיתו של חצי האי שוסטקוביץ', בסמוך מצפון לקרחון אליאבייב. הפסגה ממוקמת 12 קילומטרים דרומית - דרומית-מערבית להר בורודין. הפסגה מופתה בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. שמה של הפסגה ניתן לה על ידי הוועדה המייעצת לשמות אנטארקטיים של בריטניה. הפסגה נקראת על שמו של המלחין האוסטרי כריסטוף ויליבלד גלוק; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. כריסטוף ויליבלד גלוק הוועדה המייעצת לשמות אנטארקטיים של בריטניה • J.L. SMELLIE, Lithostratigraphy of Miocene-Recent, alkaline volcanic fields in the Antarctic Peninsula and eastern Ellsworth Land, Antarctic Science 71 (3): 362-378 (1999) פסגת גלוק באתר הסקר הגאולוגי של ארצות הברית פסגת גלוק באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת גלוק מחשבון מרחקים באנטארקטיקה - המרחק מפסגת גלוק לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר גובה הפסגה 500 מטרים מעל פני הים הרי אנטארקטיקה לפי גובהם מידע היסטורי על מנת שמות אתרים באזור